Akuza publike mes Ilir Metës dhe Dritan Priftit mbi videon e regjistruar
Dëshmia e një biznesmeni mund të ndryshojë pozitat e të akuzuarit për korrupsion
Beteja mes ish zëvendëskryeministrit Ilir Meta dhe ish minisrit të ekonomisë Dritan Prifti po zhvillohet tani edhe jashtë sallës së gjyqit. Dy ditë më parë biznesmeni Bekim Halilaj, për të cilin flitet edhe në video lidhur me një ankand nafte, deklaroi se ankandi kishte qenë i paracaktuar, ishte dhënë disa ditë përpara se të zhvillohej biseda në video dhe se atë e kishte fituar një kompani, pronari i së cilës ishte sipas tij ortak me bashkëshoren e zotit Prifti në një tjetër kompani, Tea Construction. Nga selia e Lëvizjes Socialiste për Integrim, sekretari i përgjithshëm Luan Rama tha se këto zhvillime po provojnë se akuzat e zotit Prifti janë mashtrime: Duke ju referuar lidhjeve që sipas biznesmenit Halilaj fituesi i ankandit për blerje nafte kishte me gruan e zotit Prifti, zoti Rama tha se: Por nga ana e tij ish ministri Prifti hodhi poshte lidhjet mes kompanisë fituese dhe bashkëshortes së tij në kohën e zhvillimit të tenderit: Zoti Prifti tha se e kish njohur biznesmenin Halilaj përmes zotit Meta dhe se është një person me precedentë penal: Për partinë e zotit Meta, siç u shpreh sekretari i përgjithshëm Luan Rama, duhet që drejtësia të fitojë mbi falsitetin: Por për zotin Prifti: Zoti Prifti tha se është gati të përballet në çdo moment me zotin Meta. Ky i fundit, i akuzuar për korrupsion, ndodhet tanimë në një pozicion disi më të favorshëm pasi ekspertët vendas thanë se në materialin video kishte mundësi të mëdha ndërhyrjeje dhe se në shumë pjesë ishte e pamundur të realizohej pastërtia audio e bisedës. Prokuroria në fakt kërkoi një ekspertim të ri për moskompetencë të ekspertëve vendas, por gjykata e rrëzoi këtë kërkesë. Më parë trupi gjykues kishte refuzuar të njihte vlefshëmrinë e ekspertizës së bërë nga dy ekspertë të huaj, një anglez dhe një amerikan, duke i dhënë kështu që në fillim, një kthesë rrjedhës së procesit ndaj ish zëvendëskryeministrit. Zoti Prifti nga ana e tij edhe në dëshminë në gjykatë i është përmbajtur temave të bisedës së regjistruar duke këmbëngulur se ndaj videos nuk është bërë asnjë ndërhyrje.